
Алинә Хәбибуллина шигыре.

***

Галәмгәме әйтим рәхмәтемне? –

Синең яктан җилләр исмәде...

Синсезлегем аша таныдым мин

Йөрәгемдә йөрткән хисләрне.

Синсезлегем аша белдем: җанга

Ничә тонна сагыш сыяла.

Кайчан күңел сызланып һәм әрнеп,

Ташланырдай була кыядан...

Елмаермын, теләп ап-ак бәхет.

Хушлашканда сиңа ялынмам...

Сөюләрнең иң көчлесе туа

Аерылганда газиз ярыңнан.

Галәмгәме әйтим рәхмәтемне? –

Синең яктан җилләр исмәде.

Синсезлегем аша таныдым мин

Кабатланмас керсез хисләрне.

## Нет комментариев
ГАЛӘМГӘМЕ ӘЙТИМ РӘХМӘТЕМНЕ?..